Skeletal Anatomy of Pelvis : Medical Illustration
Skeletal Anatomy of Pelvis
acetabular, acetabulum, anterior, bone, bones, extremities, extremity, femoral, femur, front, frontal, head, heads, hip, hips, joint, joints, lower, medical, orthopaedic, orthopaedics, orthopedic, orthopedics, pelves, pelvic, pelvis, skeletal, skeleton, skeletons, socket, sockets, ventral Gesteelde eiendom aan Kaapstad-stadion terugbesorg | Maroela Media
Gesteelde eiendom aan Kaapstad-stadion terugbesorg
Foto: Stad Kaapstad
Die Stad Kaapstad het Maandag sy dankbaarheid uitgespreek vir ŉ groep jong seuns en ŉ vrou wat gesteelde goedere aan die Vygieskraal-stadion in Athlone terugbesorg het.
Die Stad het in ŉ verklaring gesê ŉ span beamptes het Sondag reageer op ŉ oproep nadat verdagtes ŉ leer by die stadion gesteel het. “Die verdagtes het ongelukkig reeds die gebied verlaat toe beamptes by die toneel opgedaag het. Die beamptes het plaaslike skrootwerwe besoek toe hulle op ŉ vrou afgekom het wat gesê het sy en ŉ groep jong seuns het ŉ watersproeier-sleepwa gevind wat by die sportgronde gebruik is,” het Wayne Dyason, woordvoerder vir die Stad se wetstoepassers, gesê.
“Die diewe is waarskynlik deur die nag gesteur toe hulle dit weggesleep het om vir skroot opgekap te word. Hulle het dit langs die pad gelos. Die jong seuns was gretig om dit dadelik aan die plaaslike hokkieveld terug te besorg van waar dit gesteel is.”
Die vrou het agter hulle geloop en ŉ rooi T-hemp rondgeswaai as ŉ vlag vir verbygaande motoriste. Die beamptes het in hul voertuig met flitsende noodligte gevolg om die groep te beskerm.
“Die ongewone optog het veilig by sy bestemming aangekom en die veiligheidswag het bevestig dit is stadseiendom en is deur die loop van die nag gesteel. Die beamptes het die vrou en die voornemende misdaadbestryders bedank.
“Dit is baie bemoedigend om hierdie tipe samewerking te sien van lede van die gemeenskap en dit is ŉ goeie teken vir die toekoms van dié groep individue wat ŉ verandering in hul gemeenskap wil verseker. Hulle is bereid om hul moue op te rol en betrokke te raak by die stryd teen misdaad.”
Taalbul Christo van Rensburg oorlede
Nxasana verwelkom uitspraak in grondwethof
IK · 1 jaar gelede
Moenie vergeet dat so-iets gewoonlik dankie voor gesê word ook met ‘n paar Rand ter aanmoediging om misdaad te bekamp.
Oe met sulke jongmanne en dame is daar hoop vir woonbuurtes se inwoners . Fantasties
Dit is nou ‘n STAP in die regte rigting. Ek glo daar is nog baie goeie mense in Suid Afrika. Sien uit na die dag wat die “Rainbow Nation” begin om saam te werk en elke groep sal toelaat om hulle unieke talente tot voordeel van die land te gebruik.
Yankee · 1 jaar gelede
Moenie my kruisig nie, maar ruk dinge nou so handuit daar, dat so n gebaar werklik so op ge hemel word!!
Elsa · 1 jaar gelede
Ben, ek deel jou siening en is ook hoopvol dat alles nog nie verlore is nie. Natuurlik is daar nog baie goeie mense in ons land. Dit kan egter geen skade doen om hierdie jong mense te vergoed of sulke goeie dade op te hemel nie. Dis dalk net die aanmoediging wat hierdie jong mense en andere het om eerlik te bly en nie ook by misdaadbendes betrokke te raak nie. Yankee, ek wil jou nie kruisig nie, maar ons moet ook pasop om nie so negatief te word dat ons net met alles wil fout vind nie. Doemprofete en mense wat oor alles negatief is, maak beslis ook nie van SA ‘n beter plek nie en rig ook maar net soveel skade aan.